بلژیک تدقیقاتچی‌لاری کانسرین متاستازا یول آچان تومور حجره لرینی معینلشدیردی‌لر.
آزاد بروکسل اونیورسیته‌سی‌‌نین (ULB)، کاتولیک لئوون اونیورسیته‌سینین و اراسموس خسته‌خاناسی‌نین 25 حکیمی تدقیقات‌لاری دری و دؤش کانسری خسته‌لیک‌لری اساسیندا آپاردی‌لار.
پروفسور کدریک بلانپاین-ین رهبرلیک ائتدیگی تدقیقاتدا عالیم‌لر کانسرین موختلیف مرحله‌لرین‌دکی حجره لرینین فعالیتینی اؤیرندی‌لر و پیس خاصه لی اولانلاری (بد خیم) 6 کاتقورییه بؤلدولر.
تومور حجره لری‌نین ژنتیک قورولوشونو تدقیق ائدن علم آدام‌لاری بو حجره لرین بیر-بیری ایله عینی اولمادیغینی، کانسرین یاراندیغی اورقان‌دان کنارا چیخا‌راق دیگر بافت لارا یاییلماسینا سبب اولان پیس خاصه‌لی حجره لرده بعضی فرق‌لی‌لیک‌لر اولدوغونو معین ائتدی‌لر.
تدقیقاتدا الده ائدیلن نتیجه‌لر اساسیندا کانسرین موا‌لیجه‌سی‌نین تاثیرینی آرتیرماق، مئتاستازا یول آچان حجره لرین معین اولونماسی ایله موا‌لیجه هدفینی داها دقیق سئچه بیلمک مومکون اولا بیله‌جک.
"Nature"  ژورنالیندا درج اولونان تدقیقاتین کانسرین موا‌لیجه‌سینده یئنی بیر جیغیر آچا بیله جگی دوشونولور.
